Saladused (Kanal 2)

"Saladused" on Kanal 2 lavastuslik sarisaade, mis põhineb tõestisündinud lugudel. Sari oli esimest korda eetris 31. märtsil 2008. 

Tuuli Roosma juhitav saade toob ekraanile Eesti tavaliste inimeste suured saladused, uskumatud suhtedraamad ja jaburad seiklused. Tegemist on eranditult tõestisündinud lugudega, mille taga on reaalsed inimesed. Nende privaatsuse huvides näeme ekraanil sündmuste lavastusi, kus tegelikke asjaosalisi kehastavad näitlejad.

Lugusid lavastavad erinevad režissöörid.

Hooaeg 1
+ Jagu Kuupäev Kirjeldus 1  31.03.2008  "Saladused" on Kanal 2 saade, milles Eesti inimeste suhtedraamad ja -skandaalid taaslavastatakse näitlejate abiga. Saadet juhib Tuuli Roosma. 2  7.04.2008  Saates on kaks pööraselt kõlavat, aga ometi otse Eesti elust pärinevat tõsilugu. Näeme, mis juhtus perekonnas, kus naisemees avastas ühtäkki, et ta on tegelikult hoopis homo. Ja asi polekski ehk nii pöörane, kui kogu loos poleks ilmnenud veel üht vägagi veidrat asjaolu... Täpsemalt juba saates. Teine lugu jutustab meile maaperest, kellel oli raskusi laste saamisega. Lapsed on aga, teadagi, suur kingitus ning nende kink saabus täiesti uskumatul moel. Tõestisündinud lood otse Eesti elust. Pane oma saladus kirja: saladused@kanal2.ee 3  17.04.2008  Avalikustame saladuse mitmenaisepidajast, kes on terve pika abielu jooksul olnud mees kahele naisele. See tõestisündinud lugu näitab, kuidas taoline kolmikabielu Eesti väikelinna tingimustes toimib. Samuti jõuab ekraanile ühe eduka ärinaise saladus, kes ei otsinud endale mitte elukaaslast, vaid üksnes heade tõutunnustega meest, kes teeks talle ilusa ja targa lapse... Saadet juhib Tuuli Roosma. 4  21.04.2008  Kas isa saab olla oma lapse suhtes liiga armastav? Kust jookseb piir lastesõbralikkuse ja pedofiilia vahel? Tänases saates näeme tõestisündinud lugu, kus pedofiiliasüüdistuse sai lapse lihane isa. Kibedat äratundmist pakub ka lugu, kus mees näitas rasedusuudise peale välkuvaid kandu... Saadet juhib Tuuli Roosma. 5  28.04.2008  Kui lapsed on suured, naine vana ning elu küll normaalne, aga hall, tundub ühe kauni tulesädeme ellutulek uue nooruse algusena. Kui kauaks on kiiruga leitud uus `tõeline armastus` parem kui omal ajal hoolega valitud naine? 6  05.05.2008  Seks peaks olema vabatahtlik. Kuid paraku ei ela me ideaalses maailmas. Tänane saade jutustab õõvastava loo sündmustest, mis on meie kirjasaatjate kõige painavamaks, aga kahjuks ka kõige populaarsemaks saladuseks. Samuti näeme kummalist lugu naisest, kellele ennustasid unenäod tulevikku. 7  12.05.2008  Paljud eesti piigad soovivad ikka veel saada mehele välismaalasele. Nii juhtuski tartlanna Gerliga, kes tutvus internetis itaallase Enricoga. Internetiprints otsustus aga täielikuks kaabakaks. Teise loo peategelased on 27-aastased Kristiina ja Taavi, kes on harjunud elama priiskavalt tänu Taavi heale palgale... kuni ehitusbuum saab läbi. 8  19.05.2008  Tänases saates näeme, miks on teismelistel tüdrukutel vaja hädasti süütusest lahti saada ning kuidas nende plaan õnnestub. 16-aastase neiu saladuse läbi saame teada, kuidas suhtuvad praegused noored seksi ning esimesse vahekorda. 9  26.05.2008  Vahel on tunne, et elu saab otsa ja armastust polnudki... Abielus inimesed on sageli sama üksikud ja õnnetud kui üksikud inimesed. Jutustame Silja saladuse, kes oma meest enam ammu ei armasta... Tema hing kuulub ühele, aga keha teisele mehele, täites abielunaise kohust.
Hooaeg 2
 Jagu Kuupäev Kirjeldus 10  8.09.2008  Öeldakse, et kellele ema, kellele tütar. Mida aga teha, kui ühel päeval avastad, et sinu mees armastab sinu kõrval ka sinu ema? Tundub uskumatu? Kuid just sellel teemal on meile laekunud kõige enam kirju. Täna jutustame ühe neist - Jana loo. Ei oska öelda, mida tundis ja tunneb Jana ema, eks vaadake ja otsustage! Ka toome teieni loo, kus ülihoolitsev isa üritab kontrollida oma teismelise tütre armusuhteid. Näete, mis sellest kõigest saab. Saatejuht Tuuli Roosma. 11  15.09.2008  Mis paneb noore naise hülgama omaenese last? Kas tõepoolest võib olla ühele emale olulisem kodust väljas meeste tähelepanus särada kui kodus oma tähelepanu väetile beebile jagada? Näete Raivo saladust, kes võttis oma liiderlikult naiselt vanemlikud õigused. Tänane teine lugu jutustab noorukesest pioneerist, kelle elu sai poiste poolt ära lörtsitud. Või kas ikka sai? Toonastele juhtumistele vaatab tagasi praeguseks keskealine naisterahvas. 12  22.09.2008  Saade "Saladused" toob vaatajateni humoorika loo möödunud sajandi algusest, kus ühel naistemehel õnnestus oma kaissu meelitada kõik omaküla neiud. Lõbusa ja anekdoodina mõjuva loo peategelased on laulja Mikk Saar, räppar G-Enka ning muusik Jaan Pehk. Seda, et elu on täis ootamatusi kinnitab ka meie teine tänane lugu. Saate teada, mis juhtus naisega, kes saatis oma joodikust mehe viinaravile. 13  29.09.2008  Tänases saate esimene lugu võib juhtuda meist igaühega. Toome teieni Kadri ja Mihkli saladuse. Loo, mis pani neid mõlemaid, aga eriti Mihklit, väga tõsiselt oma elu üle järele mõtlema. Meie teine lugu on ilmselt kõige uskumatum, mis iial "Saladuste" saates tehtud. Räägime mehest, kellele seksuaalsus oli piin ja ta otsustab sellest vabaneda. Meetod ja vahendid, mida selleks kasutab, on aga vägagi tavatud. 14  6.10.2008  Kas sina oled kunagi seksinud raha eest? Ave tegi seda. Lootuses, et mitte keegi ei saa mitte kunagi teada. Paraku on aga mineviku pattudel komme ennast hiljem meelde tuletada. Saate teises tõestisündinud loos näete, mis saab noorest poisist, kes alustab armusuhet endast tunduvalt vanema ülemusega. Ja mis juhtub siis, kui ülemus oma mängukannist tüdineb. 15  13.10.2008  Tänases saates toome vaatajateni saladuse, mille tegelasteks on 13-aastane pruut ning 49-aastane peigmees. Tegemist on kummalise looga, kus piir sõpruse, pedofiilia ning armastuse vahel on väga hägune. Lisaks vaatame, mis juhtus noore naisega, kelle mees pööras ühel heal päeval usku ning keeras seeläbi kogu nende senise normaalse pereelu suisa pea peale. 16  20.10.2008  Paljud naised eelistavad korralike ning hoolivate meeste asemel "pahasid poisse". Suhe salapärase ja riskijulge mehega võib ju olla küll põnev, kuid sel võib olla ka üsna ootamatu lõpp. Näete lugu Tallinnas tegutsevast pätikambast, kes kasutab ära noori armunud naisi. Saate teist lugu võib aga kõhklemata nimetada õõvastavaks õuduslooks. Kui palju selles kummitusloos on hirmust tulenevat ettekujutuse vilja, jäägu iga vaataja enda otsustada. 17  27.10.2008  Tänastes saates on mõtlemapanev lugu noorte piiritust ahnusest. Pärandust ihaldades punuvad nad armutuid skeeme ning terroriseerivad omaenese lihaseid vanemaid. Saate teine lugu on see-eest lustakas. Näeme suisa anekdoodina mõjuvat ja uskumatut saladust hajameelsest tütarlapsest, kes jäi peigmehest ilma. 18  3.11.2008  Tänase saate saladus on eetiliselt vägagi küsitav. See räägib meile ühest Tallinna koolidirektorist, kes on maias noortele neidudele. Ta ei kõhkle loomast suhteid oma kooli õpilastega ning manipuleerimast neidudega pannes nende õppeedukuse sõltuvusse tüdrukute lahkusest direktori vastu. Tänane teine lugu jutustab lapsevanematest, kes elavad laste peal välja oma täitumata unistusi. 19  10.11.2008  Kas omakohus on lahendus? Tänases saates taaslavastame ühe seitsme aasta eest kogu Eestit vapustanud juhtumi, kus külarahvas maksis üheskoos kätte omakandi inimesi aastaid terroriseerinud pättidele. Omakohtu mõistmisega mindi aga selgelt üle piiri. Näete ka piinlikult naljakat lugu soliidses eas daamist, kes armastab nalja, napsu ja noori poisse. Eriti meeldib talle oma poja parim sõber. 20  17.11.2008  Lapseootel Liina rassis mitmel rindel - õppis, töötas ning kandis hoolt majapidamise eest. Samal ajal otsis tema mees diivanil lesides tööd. Lõpuks leidiski. Selgus aga, et Liina abikaasa on täis saladusi. Millega tegeles mees, kelle naine ta igal hommikul suudlusega tööle saatis, tegelikult? Saate teise loona näete ühe vanaema pihtimust, keda pole enam mitte kellelegi vaja. 21  24.11.2008  Tänase saate keskseks teemaks on alatu armastus. Toome teieni paljude väikeste tüdrukute suure ja kohutava saladuse - kuidas elada edasi kodus, kus isa ahistab, aga emale sellest rääkida ei saa? Samuti näete üht lugu ahnest tüdrukust, kes plaanis jõukat meest ühise lapsega enda omaks teha. Ometi, kullakaevajast neiu tegi valearvestuse ning majandusliku kasu asemel peab skeemitsev meestekütt hoopis iseenda kukrut kergendama. Kuidas? Vaadake saatest!
Hooaeg 3
 Jagu Kuupäev Kirjeldus 22  14.09.2009  Noore tüdruku elu muutub alatiseks, kui ta vanemad teatavad talle, et nad lahutavad. Tekkinud olukorrale lisab õli tulle isa uus lapseootel naine. Kõikide pereliikmete elud on hetkega segi paisatud. Kas ja kuidas nad sellest välja tulevad? Tänases teises loos näete, mis hakkab toimuma ühes väikeses ettevõttes, kui uus töötaja muutub ülemusega liiga lähedaseks. 23  21.09.2009  Seksiks sundimine on muutunud Eestis kohati juba lastevaheliseks probleemiks. Näitame teile ühe õõvastava loo noortepeolt, kus alkoholi liigtarbimine viib pöördumatute tagajärgedeni. Kurb tõsiasi on see, et täna näidatud lugu on üks saatele kõige sagedamini saadetavatest saladustest. Lavastasime ära Kati loo, mis peaks olema hoiatuseks kõigile rajult pidutsevatele noortele, kes samas soovivad, et nende esimene sekskogemus oleks positiivne. Näitame ka üht jaburat lugu konservatiivsete vaadetega emmest-issist, kes oma pideva ja häbematu sekkumisega poja suhtesse tema tütarlapse hulluks ajavad. 24  28.09.2009  „Saladused“ heidab pilgu peadpööritavasse armusuhtesse alkohooliku ning narkomaani vahel. Selgub, et noored pole sõltuvuses vaid mõnuainetest vaid ka teineteisest. Kas kolm sõltuvust ühes suhtes pole liiga kange segu?
Piilume ühe lapseootel noore naise ellu, kes peab ühe mõtlematu kireöö tõttu veetma üheksa närvesöövat kuud. Kas tema pettus tuleb ilmsiks sünnitusmajas? Kas naine suudaks elada nii suure valega lastes oma abikaasal kasvatada teise mehe last? 25  5.10.2009  "Saladuste" action-kostüümidraama 90ndate algusest! Vene sõjavägi oli just Eestist lahkunud ning valitses hundiseaduste aeg, kus iga pätt proovis varandust kokku kahmata niipalju kui oskas ja julges. Saade toob vaatajateni tänaseks 16 aastat varjul olnud loo, kus kriminaalsete sündmuste keskmesse sattusid kaks koolitüdrukut. Kumb on hullem - kas füüsiline vägivald või vaimne terror? Näete, mis juhtub inimestega, kes on sunnitud elama vaimse terroristi hirmuvalitsuse all. 26  12.10.2009  Kooli populaarseima tüdruku palvel alustab nohikust tütarlaps kirjavahetust ühe poisiga. Noored armuvad. Paraku eksisteerib see armulugu ainult paberil, sest noormehe tundeavaldused on mõeldud kellelegi märksa ilusamale. Kas mehed eelistavad hingesugulasele tõesti kedagi külma, kalki ja ilusat? Et välimine ilu on sisemisest tähtsam, tõestab ka saate teine lugu, kus näeme teismelise tüdruku pihtimust, kes arvab, et ta on liiga paks. Igati heas vormis tütarlaps otsustab pisut alla võtta, kuid väike dieet muutub hirmuäratavaks kõhnumissaagaks. 27  19.10.2009  Tänases saates näete kahtlemata paljusid puudutavat lugu ühest töökoha kaotusest. Väikelinna elanik Milvi alustab lootusrikkalt uuel töökohal, kuid peagi selgub, et ametikoht on loodud vaid selleks, et tublisid tööinimesi ära kasutada ning nad seejärel vallandada. Lõpuks ei jää Milvil üle muud, kui alustada võitlust iseenda koondamise eest. Lisaks näete uskumatut lugu mehest ja naisest, kes sukelduvad uute kogemuste otsingul tõelisesse salasuhtesse. 28  26.10.2009  Naine roolis, auto kraavis? Võib-olla on asi hoopiski sõiduõpetajas? Tänane esimene lugu viib meid autokooli, kus tutvume õpetajaga, kes on pehmelt öeldes ebameeldiv ja muudab praktikatunnis käimise täiesti väljakannatamatuks. Lisaks, leiab aset meie oma "Kirgede torm", kui noor neiu avastab, et on juhuse tahtel sattunud seebiooperlikku suhtepuntrasse. 29  2.11.2009  Tänases saates lavastame ära kaks meesterahvaste poolt saadetud lugu. Kõigepealt näete noormehe pihtimust, kes tuleb maalt linna tehnikumi, satub elama ühikasse ning kaotab linnatulede säras pinna jalge alt. Ta uus elu kujutab endast lakkamatut pidude virvarri ja suhete rägastikku. Ühes suhtes kaotab ta oma südame ning kaotab lõpuks veel enamatki. Teine lugu jutustab pereisast, kes võtab rahalistel kaalutlustel vastu tööpakkumise kodust eemal. Komandeeringusse minek muudab aga alatiseks tema pereelu. Ehkki armastav isa on naise ja laste nimel nõus kõigest loobuma, on purunenud tükke perekonnaks lappida pea võimatu. Kas mehel õnnestub oma perekond päästa? 30  9.11.2009  Elu andmine ja elu võtmine. Näete "Saladuste" üht kummalisimat lugu, kus aastaid tulutult last saada proovinud naine leidis lõpuks abi kõige uskumatumast kohast - oma veel sündimata lapselt endalt. Kui mõne inimese suurim mure on laste mittesaamine, siis mõni laps jälle soovib, et teda poleks ilmale kantudki. Lugu suitsiidsest teismelisest, kelle jaoks enesetapp tundub ainus mõttekas tegu tema muidu nii mõttetus elus. 31  16.11.2009  Ema kohtleb oma ainukest poega, kui väikest last ning lämmatab teda oma liigse hoolitsusega. Kuhu selline käitumine välja viib? Kas poiss jääb alatiseks ema hellikuks? Meie teine lugu viib meid aga kuuekümnendatesse maale. Näete perekonda, kelle käekäik sõltub isa joomahoogudest. Vähe sellest, et pere pisemad liikmed peavad olema täiskasvanu eest väljas ja tegema ära kogu vajaliku töö, neil tuleb kantseldada ka oma isa. 32  23.11.2009  Lahutusjärgne varade jagamine muutub tõeliseks õudusunenäoks. Kas raha on tõesti olulisem kui kolm last ja kaheksateist aastat kooselu? Teises loos näete edukat ärinaist, kellele saab üksinda kodus töötamine saatuslikuks. Töö tegemise asemel veedab ta aina rohkem ja rohkem aega baarikapi juures. 33  30.11.2009  Hooaja viimases saates satume mängupõrgusse. Heidame pilgu mängusõltlase piinaderohkesse ellu, kus lootus, et just järgmise mänguga tuleb võit, veab ta üha suurematesse võlgade ning valede kuristikku. Aga selgub, et kasiino ohvrid ei ole mitte ainult mängukirest vaevatud. Kiikame ka teisele poole mängulauda, kus kasiino diilerina töötava neiu pihtimusest selgub, et kasiino töötajate elu sarnaneb prostituutide omaga.

Hooaeg 4
+ Jagu Kuupäev Kirjeldus 34  6.09.2010  "Saladuste" avasaates oleme tunnistajaks võimumängudele armastuses. Toome teie ette neiu pihtimuse, kelle kenast peigmehest sai ohtlik jälitaja. Saate teises loos lööb kaasa kogu "Saladuste" meeskond, igaühel on täita oma veider roll. Esitame tõestisündinud loo, kus naiskollektiivis tekitas paksu verd ja segaseid suhteid lesbist ülemus, kes kasutas võimu armastuse saamiseks. Ning vastupidi. 35  13.09.2010  Siim läheb uude kooli, kus ta kedagi ei tunne. Sõprade võitmiseks otsustab ta oma söögiraha eest klassivendadele maiustusi osta. See samm osutub aga saatuslikuks. Siimult hakatakse regulaarselt raha välja pressima. Summad muudkui kasvavad ja Siim ei näe muud võimalust, kui varastada oma vanaema tagant. Teises loos näete meest, kes ei taha sugugi uskuda oma sõpru, kes väidavad, et tema naine teda petab. Ja veel mehe enda sõbraga. Kust jookseb tõe ja vale piir? 36  20.09.2010  Tea avastas enda arvates suurepärase kaalujälgimise saladuse – buliimia. See võimaldas tal süüa nii palju, kui ta tahtis ja samal ajal mitte grammigi juurde võtta. Ent huvitavast mängust saab ohtlik sõltuvus. 
Naine, kes oli matnud oma mehe ning poja, saab ühel päeval ootamatult teada, et tal on lapselaps. Algab krimkalik jaht ainukese järeltulija ning ainsa ellujäänud sugulase ülesleidmiseks. 37  27.09.2010  Teist noorust elava Signe jaoks on maailm kui armastuse meri. Ta tahab end tunda noorena ning selleks vajab ta noort meest. Tema armutaevasse kerkivad esimesed pilved siis, kui selgub, et tema uus silmarõõm on tema poja koolivend. Saate teises loos läheme ajas 40 aastat tagasi, kui ühes Eesti maakohas oli ühel naisel suhe tema naabrinaise mehega, kes tänaseks on surnud. 38  4.10.2010  Tänased "Saladused" näitab lugu, mille uskumiseks peab seda tõepoolest ise nägema. Ühes peres sirguvad prints ja kerjus, ehk rikas vend ja vaene vend. 
Meie teise loo kangelanna püüab oma perekonda paremini toimima panna inglite abiga. Kuna esoteerilised raamatud kaovad poelettidelt sama kiiresti kui nad sinna jõuavad, peaks see newage'ilik lugu puudutama väga paljusid. Loos "Rikas vend ja vaene vend" teeb kaasa filmi "Ruudi" kunagine lapstäht, Paul Oskar Soe. 39  11.10.2010  "Saladuste" seekordseks teemaks on noored, kes tunnevad puudust vanemate tähelepanust. 
Merike ja Arvet jagasid pärast lahutust oma kõige kallima vara - tütre Annika - nii, et tüdruk elab poola ajast isa, pool ema juures. Kuid Annika ei saa mitte topelthoolitsust, vaid jääb oma muredega hoopiski kahe kodu vahele, kuulumata ei ühte ega teise.
Teises loos näete iga ema ja isa unistuste last, kellel on head hinded, kes mängib klaverit ja tantsib. Kuid poiss tahab olla tubli ja parim hoopis teistes asjades - joomine ja suitsetamine. Mis juhtub 13-aastasega siis, kui ta joob üksi ära terve pudeli viina? 40  18.10.2010  Tavalisest perest pärit Mirjam tahab pääseda Eesti koorekihi sekka. Ta kasutab selleks kõiki võimalusi, eelkõige aga positsioonikaid mehi, kelle mängukanniks on ta vaid niikaua kuni ilmub lagedale veel vägevam isane. Ja ikka on talle vähe, ikka pole ta veel kutsutud presidendi vastuvõtule ning ikka saab ta nautida välklampide sähvatusi vaid mõne kuulsuse kõrval. Loos mängib kuulsat lauljat, ehk järgmist pulka Mirjami kärjääriredelil, Mikk Saar.
Teises loos näete ülbete vanemate poega, kes on oma vanemate usin õpilane ning kaebab lõpuks ise nende peale lastekaitsesse kui vanemad tema soove ei täida. 41  25.10.2010  Aksel on harjunud saama, kõike mida tahab. Ta on edukas kutt. Nüüd võtab ta teise mehe pruudi lihtsalt sellepärast, et näidata, et ta on vingem mees. Teises loos näeme kavalalt skeemitsevat härrat, kes otsib lohutust vajavaid üksikemasid, on neile hea ja hoolitsev mees toidu ning peavarju eest. Seega elab ta sentigi kulutamata, ainult ta teeb seda kahe naise juures samaaegselt. 42  1.11.2010  Anna ja Valdo soetavad oma esimese ühise kodu. Nende rõõm asendub aga kiiresti meeleheitega, kui nad tutvuvad korteriühistu diktaatorliku esinaisega. Algab omavaheline kemplemine, mis võtab aina hoogsamaid tuure. Mida teha, kui sul on kohutavad naabrid? Teises loos näete koolitüdrukuid, kes kaebavad lihtsalt flirtimise pärast oma nägusa noore meesõpetaja peale, et too neid ahistab. 43  8.11.2010  26-aastane Jane saabub pärast pikki välismaal veedetud aastaid tagasi koju. Ta ootab väga taaskohtumist oma sõpradega, kellega sai kunagi koos kõvasti lõbutsetud. Kuid miski pole enam nii nagu varem. Jane avastab, et temal ja parimatel sõbrannadel, kes vahepeal on emaks saanud, pole omavahel mitte millestki rääkida. Tema, kes ta on maailma näinud, ei suuda mõista, et olemas on ka teistsugune elu, mis tiirleb ümber laste. Jane arvates pole selline elu midagi väärt. Teine lugu puudutab tõenäoliselt paljusid, kes on sunnitud looma oma pere vanemate katuse all. Ehkki ämm väidab, et noored on nüüd majas peremehed, ei toeta ükski tema tegu suusõnaliselt öeldut. Tavalisest majast saab hullumaja. 44  15.11.2010  Iga perekond elab oma reeglite ja loogika järgi. Kuid mitte kõik ei taha sellega nõustuda. Ühe maja elanikud on veendunud, et naaberkorteris toimiv perekonnamudel on vulgaarne ja kõiksugu moraalinorme ületav ning see tuleks kohaselt lõpetada. Ükskõik, missuguse hinnaga. Teises loos näete noort tüdrukut, kellel on saanud osaks õnn ja õnnetus kasvada koos mitme erineva emaga. 45  22.11.2010  Tänane saade räägib seksist ning selle puudumisest. Naisteajakirjad jutlustavad seksist vähemalt 2x nädalas. Margit ja Kaspar tunnevad aga, et see on täielik müüt, vähemalt abielupaaride puhul kindlasti. Iirisel seevastu on oma seaduslik abikaasa, armuke ning hulgaliselt juhuslikke mehi. 46  29.11.2010  Armunud laps läks kohtama 16-aastase internetipeigmehega, ent kohtus 40-aastase pedofiiliga. Alaealine ema kasvatab oma beebi kõrval ka oma joodikust ema väikest beebit.

Hooaeg 5
 Jagu Kuupäev Kirjeldus 47  5.09.2011  "Saladuste" uus hooaeg alustab väga tundlike lugudega. 
Einar on rassist. Tema elu keeratakse peapeale, kui tema ainus hellitatud tütar hakkab kohtamas käima mustanahalisega. Rassisti tolerantsus pannakse tõsiselt proovile kui ta saab vanaisaks – lapselapseks on pesueht kräsupea. 
Teiseks looks on ühe õnnetu koera saladus. 13-aastane Eleri peab võitlema oma parima sõbra elu eest. Nimelt tahavad Eleri lahutavad vanemad tüdruku eluaegse lemmiku Nospli magama panna.  48  12.09.2011  Korralik neiu Merli (Adeele Sepp) armub Berliinis töötu abirahast elavasse muusikusse Kennyse (Marko Leht) Armastuse pärast jätab tüdruk kooli ning sõidab välismaale. 
Rahaliselt ning hingeliselt poisist sõltuv Merli mõistab aga peagi, et Kenny on psühhopaat, kes ühel hetkel ähvardab tüdrukut mootorsaega, teisel müüb teda prostituudiks, kolmandal vannub aga igavest armastust.
Nele jätab aga oma elu armastuse, sest ootab teise mehe last. Ent unistused saavad Nele puhul siiski vägisi tõeks.   49  19.09.2011  "Saladused" räägib tõestisündinud lood kummalistest emadest. 11-aastane Kristin peab saama ruttu täiskasvanuks, et oma eluga ihuüksi toime tulla. Sest pärast traagilisi sündmusi ei taha tema ema enam kodus elada. 
36-aastase mehe ema on aga poja külge nii klammerdunud, et täisjõus mees ei saa pruutigi majja tuua. Tragikoomiline vanaproua vangistab noored ning sunnib tööorjusesse. 50  26.09.2011  "Saladuste" selles osas tõestisündinud lood koos ja lahus elamisest. Kaks parimat sõbrannat kolivad olude sunnil ühte korterisse elama ning neist saavad vihavaenlased. Teises loos näete paari, kelle kooselu on tõestanud, et nad on harmooniline paar. Ent naise õpingud välismaal viivad noored aastaks lahku. Kõrvalised ahvatlused ei anna end kaua oodata.  51  3.10.2011  Üks õhtu, üks pidu, üks seltskond annab tulemuseks kaks täiesti erinevat versiooni sellest, mis juhtus. Naljakas ja hoogne lugu, mis tõestab veelkord, et nii palju kui on erinevaid inimesi, on erinevaid vaatenurki.
Ema, kes vägivallatses oma tütre kallal, on nüüd ise jäänud tütre hoolealuseks.  52  10.10.2011  Armastus müügiks! Naisest saab oma mehe prostituut. Värskelt vanglast vabanenud mehel tuleb leida naine, kes toidaks, kataks ja ostaks ilusaid asju.  53  17.10.2011  Angelika läheb uude kooli, kus ta mitte kedagi ei tunne. Talle ei meeldi olla „see uus tüdruk“ ja ta otsustab sellest sildist võimalikult kiiresti lahti saada, hakates sõbrunema kooli kõige populaarsema tüdruku ja tema sõpradega. Kas tal õnnestub gruppi sisse saada?
Lisaks näete Anu lugu, kes läheb varsti pärast lapse sünnitust tagasi tööle. Lootes sel moel mõtteist eemale tõugata hirmutavat tõsiasja, et ta oma beebi ei tekita temas mingisuguseid emotsioone. 54  24.10.2011  Juusteta tüdruk
Sõbrannadega mees 
Nahahaiguse tõttu juuksed kaotanud Stiina maskeerib end poisiks ning võrgutab alevisse kolinud uue türuku. Kas mees ja naine saavad olla parimad sõbrad? Kuni abieluni arvas Truude, et jah.  55  31.10.2011  Transvestiit
Lõpetamata suhtes mees
Saladused: täna on luubi all meeste suured saladused. Lihtne töömees armastab end abikaasa eest salaja naiste pesusse rõivastada ning mukituna tuba koristada. Teine mees ei oska õigel ajal “ei” öelda ning nii valmistuvadki tema kaks naist teineteise teadmata pulmadeks.  56  7.11.2011  Isa ja poja pruut, Kujuteldav perekond
Eestis kasvavad kahjuks paljud lapsed alkohoolikute peredes. Oma vanemaid me valida ei saa. Ent näeme lugu tüdrukust, kes kolis oma asotsiaalsest kodust elama kujuteldavasse perre ning selline väljamõeldud muutus tõi muutused ka reaalses elus. Saate teine lugu räägib noorest armunud poisist, kes arvas, et ta saab oma pruudiga tütre, aga tütar osutus hoopis tema õeks.  57  14.11.2011  Õdede ühine mees, 18 sünnipäev. 
Saladused: alevi noored. Rivo läheb vargile, et pidada korralik 18-aastaseks saamise sünnipäev. Meelis elab lastetoas kokku mõlema alaealise õega.  58  21.11.2011  "Saladused": jumal. Tagasihoidlikku Leenat on kogu aeg kiusatud kuni tema toetajaks saab jumal. Lapseohtu Heli hakkab aga usklikuks ning põgeneb oma uskmatu perekonna juurest peigmehe usudünastia hoole alla. Usuhullud võtavad neiu pantvangi. 59  28.11.2011  Kui väikelinna kooliõpetaja ning temast pea kaks korda noorema õpilase vahel tekib kuum suhe, ei jää see mõistagi kellelegi saladuseks. Küll aga soovib oma tegemisi saladuses hoida Sirli, kes otsustab vaesusele lõpu teha ja paneb raadiosse kuulutuse: “sale neiu otsib sponsorit”.  60  5.12.2011  Kummituslik lugu armastusest, mis ei tunne surma piire. Nimelt käib Astridil kummitusena külas tema elu suur ent varalahkunud armastus Paul. Saate teises loos otsustab mees oma naiste truudust testida. 
 Hinnang 
Uuringufirma TNS Emor koostatavas telesaadete vaadatavuse edetabelis jõudis saade "Saladused" 2010. aasta oktoobris viiendale kohale.Oktoober 2010. Teleauditooriumi Mõõdikuuring.. TNS Emor

 Viited 

Välislingid
 "Saladused" Facebookis
 Vaata "Saladusi"
 Martin Šmutov. "Kanal 2 sari «Saladused» toob ekraanile rabavad suhtelood" Postimees/Elu24, 27. märts 2008
 Helen Teesalu. Kanal 2 paljastab eestlaste saladused Postimees.ee, 28. märts 2008
 Katrin Pauts.Tuuli ootab televaatajate saladusiÕhtuleht.ee, 31. märts 2008

Kategooria:Eesti telesaated
Kategooria:Kanal 2 telesaated